

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

 tel. 042 770 411, fax 042 770 419

 email : lepoglava@lepoglava.hr

KLASA :551-06/03-01/01

URBROJ: 2186/016-01-03

Lepoglava, 30.10.2003.

Odbor za izbor i imenovanje

Lepoglava, 30.10. 2017. godine

Temeljem odredbe članka 34. stavka 2. Poslovnika Gradskog vijeća Grada Lepoglave („Službeni vjesnik Varaždinske županije“ broj 20/13, 43/13 i 51/13), odredbe članka 10. stavak 5. Zakona o savjetima mladih („Narodne novine“ broj 41/14) i odredbe članka 6. Odluke o osnivanju Savjeta mladih Grada Lepoglave („Službeni vjesnik Varaždinske županije“ broj 31/14), Odbor za izbor i imenovanje Gradskog vijeća Grada Lepoglave, sastavio je

**I Z V J E Š Ć E**

**O PROVJERI FORMALNIH UVJETA**

U skladu s odredbama Zakona o savjetima mladih („Narodne novine“ broj 41/14) i Odluke o osnivanju Savjeta mladih Grada Lepoglave („Službeni vjesnik Varaždinske županije“ broj 31/14, dalje u tekstu: Odluka o osnivanju Savjeta mladih), Gradsko vijeće je na 3. sjednici održanoj 18.09.2017. godine donijelo Odluku o objavi Javnog poziva za isticanje kandidatura za članove Savjeta mladih Grada Lepoglave i njihove zamjenike te je Javni poziv za isticanje kandidatura za članove Savjeta mladih Grada Lepoglave i njihove zamjenike objavljen na oglasnoj ploči i službenim Internet stranicama Grada Lepoglave dana 03.10.2017. godine, te u Regionalnom tjedniku broj 698 od 3.10.2017. godine.

Odlukom o osnivanju Savjeta mladih propisano je da je Savjet mladih savjetodavno tijelo Grada Lepoglave koje se osniva u cilju aktivnog uključivanja mladih u javni život te informiranja i savjetovanja mladih u Gradu Lepoglavi, uvažavajući načela nediskriminacije, partnerstva, suradnje i aktivnog sudjelovanja mladih.

Odlukom o osnivanju Savjeta mladih propisano je i da Savjet mladih Grada Lepoglave ima 7 članova, a svaki član ima svog zamjenika, time da se za članove i zamjenike Savjeta mladih mogu birati osobe koje u trenutku podnošenja kandidature imaju od navršenih 15 (petnaest) godina do navršenih 30 (trideset) godina života, s prebivalištem na području Grada Lepoglave.

Pravo na isticanje kandidature za članove i zamjenike članova Savjeta mladih Grada Lepoglave, temeljem javnog poziva, imaju udruge koje su ciljano i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalne i strukovne organizacije u Republici Hrvatskoj i neformalne skupine mladih od najmanje 20 mladih.

Prijedlog kandidature mora sadržavati:

* ime i prezime predloženih kandidata za člana i zamjenika te OIB,
* datum i godinu rođenja predloženih kandidata za člana i zamjenika,
* prebivalište odnosno boravište predloženih kandidata za člana i zamjenika,
* vlastoručno potpisano očitovanje predloženog kandidata za člana i zamjenika o prihvaćanju kandidature
* detaljno obrazloženje prijedloga,
* detaljan životopis predloženih kandidata za članove i zamjenike.

Neformalne skupine dužne su priložiti popis svih članova skupine (ime i prezime, datum i godina rođenja, adrese te OIB).

Odbor za izbor i imenovanje je na svojoj sjednici održanoj 30.10.2017. godine utvrđivao pravovremenost i ispunjavanje formalnih uvjeta kandidatura pristiglih na Javni poziv za isticanje kandidatura za članove Savjeta mladih Grada Lepoglave i njihove zamjenike te utvrdio da je zaprimljeno šest prijava sa istaknutih sedam kandidatura za članove Savjeta mladih Grada Lepoglave i njihove zamjenike, kao i da su sve prijave zaprimljene u roku.

Zaprimljene su slijedeće pravovaljane kandidature:

|  |  |  |
| --- | --- | --- |
| **Predlagatelj:** | **Predloženi kandidat** **(ime i prezime, adresa i OIB)** | **Predloženi zamjenik kandidata****(ime i prezime, adresa i OIB)** |
| **Udruga za sport i rekreaciju „Sport za sve“ Višnjica** | Martina LončarekDonja Višnjica 39Lepoglava | Tomislav LončarekDonja Višnjica 39Lepoglava |
| **Odred izviđača Lepoglava** | Nikolina VrtarBudim 44Lepoglava | Valnea ŠtefanekAlojzija Stepinca 11Lepoglava |
| **Neformalna skupina mladih** | Petar CikačKamenica 14Lepoglava | Martin BreškiVinogradska 57Lepoglava  |
| **Nezavisna udruga mladih** | Dario MilecAntuna Mihanovića 8Lepoglava | Renato VukGečkovec 44Lepoglava |
| **Nezavisna udruga mladih** | Mihaela ŠpiljakVes 34Lepoglava | Marijana ZverBana Jelačića 25Lepoglava |
| **HNS –** **Podružnica Lepoglava** | Josipa DržaićŽarovnica 189Lepoglava | Barbara VreskŽarovnica 119Lepoglava |
| **Forum mladih SDP- a** | Natalija KućaGorica 29Lepoglava | Vinko StruparKameničko Podgorje 44Lepoglava |

koje ispunjavaju sve propisane uvjete i imaju dostavljenu svu traženu dokumentaciju, čime su ispunjeni uvjeti za provođenje daljnjeg postupka za izbor članova Savjeta mladih Grada Lepoglave i njihovih zamjenika.

Ovo Izvješće će se uputiti Gradskom vijeću Grada Lepoglave na daljnji postupak te će se objaviti na mrežnim stranicama Grada Lepoglave i putem sredstava javnog priopćavanja.

**ODBOR ZA IZBOR I IMENOVANJE**